คําสั่งกรมบังคับคดีที่ 501/2554เรื่อง การปฏิบัติงานบังคับคดีล้มละลายในสํานวนคําขอรับชําระหนี้ของเจ้าหนี้มีประกัน--------------------------- เพื่อให้การปฏิบัติหน้าที่ของเจ้าพนักงานพนักงานพิทักษ์ทรัพย์ เกี่ยวกับวิธีจัดการทรัพย์สินของลูกหนี้ในคดีล้มละลายว่าด้วยการขายรับชําระหนี้ของเจ้าหนี้มีประกัน ตามมาตรา96 (2)หรือมาตรา 96 (3) แห่งพระราชบัญญัติล้มละลาย พุทธศักราช 2483 เป็นไปด้วยความรวดเร็ว ถูกต้อง เหมาะสม และเป็นไปในแนวทางเดียวกัน อาศัยอํานาจตามความในมาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งให้ถือปฏิบัติ ดังนี้ข้อ ๑ ให้ยกเลิกคําสั่งกรมบังคับคดีที่ 81/2554 เรื่อง การปฏิบัติงานบังคับคดีล้มละลายในสํานวนคําขอรับชําระหนี้ของเจ้าหนี้มีประกัน ลงวันที่ 25 กุมภาพันธ์ 2554 ข้อ ๒ ในกรณีที่มีผู้ยื่นคําขอรับชําระหนี้ตามมาตรา 96 (2) หรือมาตรา 96 (3) โดยมูลหนี้ ดังกล่าวเป็นกรณีที่เจ้าหนี้มีประกันได้ฟ้องบังคับจํานอง หรือขอรับชําระหนี้บุริมสิทธิ ตามประมวลกฎหมาย วิธีพิจารณาความแพ่ง มาตรา 289 ในคดีแพ่ง และศาลมีคําพิพากษาหรือคําสั่งให้เจ้าหนี้มีประกันได้รับ ชําระหนี้บุริมสิทธิแล้ว หากเจ้าพนักงานพิทักษ์ทรัพย์ได้ตรวจสอบพบว่า ทรัพย์สินอันเป็นหลักประกัน ที่จะต้องดําเนินการขายทอดตลาดนั้นอยู่ระหว่างการบังคับเอากับทรัพย์สินอันเป็นหลักประกันในคดีแพ่ง หรือศาลในคดีแพ่งได้ออกหมายบังคับคดีไว้แล้วแต่ยังไม่มีการบังคับเอากับทรัพย์สินอันเป็นหลักประกันใน คดีแพ่ง ให้เจ้าพนักงานพิทักษ์ทรัพย์แจ้งเจ้าพนักงานบังคับคดีดําเนินการบังคับคดีเอากับทรัพย์อันเป็น หลักประกันดังกล่าวต่อไปจนเสร็จสิ้น และหากมีเงินเหลือให้ส่งเข้ามาในคดีล้มละลายข้อ ๓ การจัดทําบัญชีแสดงรายการรับ - จ่าย ในกรณีที่เจ้าพนักงานพิทักษ์ทรัพย์แจ้ง ให้เจ้าพนักงานบังคับคดีทําการขายทอดตลาดทรัพย์หลักประกันของเจ้าหนี้มีประกันในคดีแพ่ง โดยให้ กองคํานวณเงินในคดีแพ่งดําเนินการจัดทําบัญชีแสดงรายการรับ - จ่าย ดังนี้ 3.1 กรณีตามมาตรา 95 แห่งพระราชบัญญัติล้มละลาย พุทธศักราช 2483 เจ้าหนี้มีประกันประสงค์จะบังคับในคดีแพ่ง โดยมิได้ยื่นคําขอรับชําระหนี้เข้ามาในคดีล้มละลาย และจะต้อง เป็นกรณีที่ศาลมีคําพิพากษาและออกหมายบังคับคดีแล้วกองคํานวณเงินในคดีแพ่งต้องพิจารณาจาก คําพิพากษาของศาลประกอบการคํานวณมูลหนี้ประธานที่มีการจํานองเป็นหลักประกันเท่านั้น หากเอกสาร ประกอบการพิจารณาไม่ครบถ้วน ให้เจ้าพนักงานบังคับคดีแจ้งให้โจทก์นําส่งเอกสารที่เกี่ยวข้องเพื่อ ประกอบการคํานวณมูลหนี้และวงเงินจํานองตามสัญญาจํานอง โดยคํานวณดอกเบี้ยได้ถึงวันขายทอดตลาด และเรียกเก็บค่าธรรมเนียมเจ้าพนักงานบังคับคดี ตามประมวลกฎหมายวิธีพิจารณาความแพ่ง 3.2 กรณีเจ้าหนี้ยื่นคําขอรับชําระหนี้ตามมาตรา 96 (2) มาตรา 96 (3) แห่ง พระราชบัญญัติล้มละลาย พุทธศักราช 2483 หากมูลหนี้ตามคําพิพากษาหรือตามหมายบังคับคดีใน คดีแพ่งบางคดีมีมูลหนี้หลายมูลหนี้ ทั้งมูลหนี้จํานองและมูลหนี้สามัญ หรือบางคดีเจ้าหนี้ได้ยื่นฟ้องเป็น มูลหนี้เดียว โดยมิได้แยกมูลหนี้จํานองหรือมูลหนี้สามัญ หากเอกสารที่ปรากฏในสํานวนคดีแพ่งไม่สามารถ จัดทําบัญชีแสดงรายการรับ - จ่ายได้ให้กองคํานวณเงินในคดีแพ่งแจ้งให้เจ้าพนักงานพิทักษ์ทรัพย์ส่ง เอกสารที่เกี่ยวข้อง (หากมี) เพื่อประกอบการคํานวณมูลหนี้ประธานและวงเงินจํานอง โดยคํานวณดอกเบี้ยถึง วันพิทักษ์ทรัพย์และเรียกเก็บค่าธรรมเนียมเจ้าพนักงานบังคับคดี ตามประมวลกฎหมายวิธีพิจารณาความแพ่ง 3.3 กรณีที่ศาลมีคําสั่งพิทักษ์ทรัพย์ลูกหนี้ชั่วคราวและภายหลังต่อมาศาลมีคําสั่งพิทักษ์ทรัพย์เด็ดขาด การจัดทําบัญชีแสดงรายการรับ - จ่าย ให้กองคํานวณเงินในคดีแพ่ง คํานวณดอกเบี้ย ถึงวันพิทักษ์ทรัพย์ชั่วคราวข้อ ๔ ในกรณีที่คดีล้มละลายนั้นเป็นคดีล้มละลายที่ไม่มีทรัพย์สิน นอกเหนือจากทรัพย์สิน อันเป็นหลักประกัน ให้เจ้าพนักงานพิทักษ์ทรัพย์จดรายงานงดดําเนินการสํานวนคําขอรับชําระหนี้ไว้และ ดําเนินการตามแนวทางในข้อ 5 แห่งคําสั่งกรมบังคับคดีที่ 445/2559 เรื่อง การปฏิบัติงานบังคับคดี ล้มละลายในสํานวนกลาง ต่อไปข้อ ๕ ในกรณีที่มีทรัพย์สินของลูกหนี้เพียงพอที่จะทําการแบ่งทรัพย์สินได้ หากเจ้าหนี้ มีประกันตามมาตรา 96 (2) หรือมาตรา 96 (3) ได้รับชําระหนี้ในคดีแพ่งยังไม่ครบถ้วน ให้เจ้าพนักงาน พิทักษ์ทรัพย์ดําเนินการทําความเห็นในสํานวนคําขอรับชําระหนี้ดังกล่าว โดยในการคํานวณหนี้ของเจ้าหนี้ ที่จะมีสิทธิได้รับชําระหนี้ตามมาตรา 96 (2) หรือมาตรา 96 (3) ให้คํานวณดอกเบี้ยในส่วนที่ขาดถึงเพียง วันพิทักษ์ทรัพย์ ทั้งนี้ ให้ถือปฏิบัติตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 21 เดือน กันยายน พ.ศ. 2554 (ลงชื่อ) วิศิษฏ์ วิศิษฏ์สรอรรถ (ศาสตราจารย์พิเศษวิศิษฎ์ วิศิษฏ์สรอรรถ) อธิบดีกรมบังคับคดี